# Spainie

| Kinrik o Spain *Reino de España* |
| --- |
|
Banner

 Coat o airms

 |
| **Motto:**"Plus Ultra" (Laitin) (Scots: Farrer Ayont) |
| **Anthem:**"Marcha Real" (Scots: Ryal Mairch)  |
| Location o  Spainie  (dark green)– on the European continent  (green & dark grey) – in the European Union  (green)  —  [Legend] |
|  |
| Caipital | Madrid ﻿ / ﻿ |
| Lairgest ceety | Capital |
| Offeecial leid an national leid | Spainish |
| Owned regional leids | * Aragonese
* Asturian
* Basque
* Catalan
* Galicie
* Occitan
 |
| Ethnic groups (2015) | * 89.9% Spaingie
* 10.1% ithers
 |
| Demonym(s) | * Spaingie
* Spaniard
 |
| Govrenment | Unitary parlamentary constitutional monarchy |
|  |
| • Monarch  | Felipe VI |
| • Prime Meenister  | Mariano Rajoy |
|  |
| Legislatur | Cortes Generales |
| • Upper house | Senate |
| • Lower house | Congress o Deputies |
| Formation |
| Aurie |
| • Total | 505,990 km2 (195,360 sq mi) (52nt) |
| • Water (%) | 1.04 |
| Population |
| • 2015 estimate | 46,439,864 (30t) |
| • 2011 census | 46,815,916 |
| • Density | 92/km2 (238.3/sq mi) (106t) |
| GDP (PPP) | 2014 estimate |
| • Total | $1.619 trillion (16t) |
| • Per capita | $34,899 (32nt) |
| GDP (nominal) | 2014 estimate |
| • Tot | $1.230 trillion (14t) |
| • Per capita | $26,517 (28t) |
| Gini (2013) | 33.7 medium |
| HDI (2013) |  0.869 verra heich · 27t |
| Currency | Euro (€) (EUR) |
| Time zone | UTC+1 (CET) |
| • Summer (DST) | UTC+2 (CEST) |
| Date format | dd/mm/yyyy (CE) |
| Drivin side | richt |
| Cawin code | +34 |
| ISO 3166 code | ES |
| Internet TLD | .es |

Territorial organization
**Spaingie** or **Spain** (Spainish: *España*, [esˈpaɲa] ( listen)), offeecially cried the **Kinrick o Spain** (*Reino de España*), is a kintra maistly locat on the Iberian Peninsula in Europe. The kintra's mainland is mairched tae the sooth an east bi the Mediterranean Sea binna for a smaw laund boondary wi Gibraltar; tae the north an northeast bi Fraunce, Andorra, an the Bay o Biscay; an tae the wast an northwast bi Portugal an the Atlantic Ocean. Spainish laund taks in twa muckle archipelagos, the Balearic Islands in the Mediterranean Sea an the Canary Islands aff the African Atlantic coast, twa ceeties (kent as Ceuta an Melilla) on the African mainland an a wheen smaw islands in the Alboran Sea nearhand the African coast. Spain is the anerly European kintra tae hae a mairch wi an African kintra (Morocco)

Wi an area o 505,990 km2 (195,360 sq mi), Spain is the mucklest kintra in Soothren Europe, the saicont mucklest kintra in Wastren Europe an the European Union, an the fowert mucklest kintra on the European continent. Bi nummer o indwallers, Spain is the saxt mucklest in Europe an the fift in the European Union. Spain's capital an mucklest ceety is Madrid; amang the ither muckle touns are Barcelona, Valencia, Seville, Bilbao an Málaga.

Fowk o the day first wan till the Iberian Peninsula aboot 35,000 year syne. Iberian cultures alang wi auncient Phoenician, Greek an Carthaginian colonies raxed athort the peninsula ontil it cam unner the maistry o the Romans roon aboot 200 BCE; efter this the region wis cried *Hispania*, foondit on the aulder Phoenician name *Span* or *Spania*. Efter the dounfaa o the Wastren Roman Empire, Germanic tribes frae Mid Europe conquessed the Iberian peninsula an foondit fairly independent realms in its wastren provinces - amang thaim war the Sueves, Alans an Vandals. The Visigoths wad come tae forcibly jyne the lave o aa the independent territories out-throu the peninsula, alang wi the Byzantine provinces, intae the Kinrick o Toledo, that less or mair soudered the poleetical, releegious an legal domains o aa the umwhile Roman provinces or successor kinricks that wis than documentit as Hispanie.

Durin the hint-end o the echt century, the Visigothic Kinrick wis whummle’t wi Muslim Berbers an Arabs that hailed frae North Africa. They ruled the feck o the peninsula for the nixt seiven centuries, leavin anerly a twa-three smaw Christian realms in the north. Efter the Moorish conquess, Europeans begoud a langsome process o winnin back the region, an this wis cried the Reconquista. Gin the hint-end o the 15t century this haed resultit in the kythin o Spain as a unitit kintra unner the Catholic Monarchs. In the fore-end o modren times, Spain haed becam ane o history's foremaist global empires, leavin a vast cultural an linguistic heirskip that taks in ower 500 million Hispanophones, makkin Spainish the warld's saicont maist spoken mither-tung, efter Mandarin Chinese.

Spain is a secular parlamentary democracy an constitutional monarchy, wi King Felipe VI as heid o state. It is a forehand developed kintra, an haes the warld's fowerteent mucklest economy bi nominal GDP an saxteent mucklest bi spennin pouer parity. It is a member o the Unitit Natiouns (UN), the European Union (EU), the Eurozone, the Cooncil o Europe (CoE), the Organisation o Ibero-American States (OEI), the Union for the Mediterranean, the North Atlantic Treaty Organization (NATO), the Organisation for Economic Co-operation an Development (OECD), OSCE, the Schengen Area, the Warld Tredd Organisation (WTO) an mony ither organisations roon aboot the warld. Spain haes a "permanent invitation" tae the G20 summits, whilk occurs maistly aince in the year.